《得徐巨源先生书却寄》
明代·黎延祖

持书涕湿却难开，莫道先生天下才。鱼树鸟泉知去处，松云人路想归来。

死生交至存今日，痛哭又成独上台。犹许故人为立传，不曾索米向蒿莱。

作者简介：黎延祖（约一六二七—？），字方回。番禺人。遂球长子。明思宗崇祯贡生，以父荫锦衣卫指挥佥事。明亡，隐居不仕。有《瓜圃小草》。清同治《番禺县志》卷四二有传。